«Нәүрүз» халыкара форумына теркәлү башланды

	2022 елның 6-12 июнендә Казанда VII Халыкара «Нәүрүз» театр-белем бирү фестиваль-форумы уза. Форум катнаш форматта узачак: онлайн һәм офлайн.	 Форумда катнашучылар өчен театр педагогикасы, актерлык осталыгы, курчак театры режиссурасы һәм актерлык сәнгате буенча мастер-класслар, Менеджмент, PR-технологияләр, сценография, театраль тәнкыйть, әдәби бүлек һәм театрның сәнгать-куелыш бүлеге эшчәнлеге буенча лекцияләр һәм семинарлар үтәчәк. Фестиваль-форумның педагоглары-Германия, Колумбия, Англия, Франция, Польша һәм Россия театр сәнгате һәм менеджментының әйдәп баручы белгечләре. VII Халыкара "Нәүрүз" театр-белем бирү фестиваль-форумының белем бирү программасы кысаларында милли театрлар ассоциациясенең җәйге программасы да уза. Теркәлү Камал театры сайтында бара. Фестиваль-форумның оештыручысы-Татарстан Республикасы Мәдәният министрлыгы. Форумның партнерлары: Россия Федерациясе Театр эшлеклеләре берлеге һәм Татарстан Республикасы Театр әһелләре берлеге. 
	---	
Камал театры

	№ --- | 25.02.2022	


